റോഡിലെ അപകട കുഴികള് അടച്ചു യുവാക്കള് മാതൃകയായി പാലക്കാട്: പാലക്കാട്പൊന്നാനി സംസ്ഥാന പാതയിലെ കുമരനെല്ലൂര് പാലംകടവില് മില്ല് ബസ്സ്റ്റോപ്പില് ആണ് യാത്രക്കാര്ക്ക് ഭീഷണിയായ കുഴികള് അടച്ചു പാലംക്കടവിലെ യുവാക്കള് മാതൃകയായത്. ഖത്തറില് പ്രവാസ ജീവിതം നയിക്കുന്ന അബി മാമത്രയത്തിന്റെ നേതൃത്വത്തിലാണ് ഒരു പറ്റം യുവാക്കള് സന്നദ്ധ പ്രവര്ത്തനത്തിനു മുന്നിട്ടിറങ്ങിയത്. തൃത്താല മുതല് നീലിയാട് വരെയുള്ള റോഡില് ഇത്തരത്തില് അപകട ഭീഷണിയായി വലുതും ചെറുതുമായ നിരവധി കുഴികള് മൂലം ഈ മേഖലയില് നിരവധി വാഹനങ്ങളാണ് അപകടത്തിലാകുന്നത്. അറ്റകുറ്റപ്പണികള് യഥാസമയം നടക്കുന്നില്ല എന്നതാണ് ഇതിന് കാരണം.